iraklixyz/georgian-wikipedia-cleaned huggingface dataset:
ნაჩო (ფეხბურთელი)

ხოსე იგნასიო ფერნანდეს იგლესიასი (; დ. 18 იანვარი 1990, მადრიდი, ესპანეთი), ცნობილი, როგორც ნაჩო — ესპანელი ფეხბურთელი, მადრიდის „რეალის“ მცველი 2011-2024 წლებში. 2007 წელს, ესპანეთის 17 წლანდელთა ნაკრებთან ერთად გახდა ევროპის ჩემპიონი.

ბიოგრაფია
ნაჩო არის „რეალის“ აღზრდილი, ის „სამეფო კლუბში“ 11 წლის ასაკში მივიდა. მისი დებიუტი სარეზერვო გუნდში 2008/2009 წლის სეზონში მოხდა. 2011 წლის 23 აპრილს კი შედგა მისი დებიუტი პირველ გუნდში, „ვალენსიის“ წინააღმდეგ შეხვედრაში, „სამეფო კლუბმა“ ამ შეხვედრაში 3:6 იმარჯვა, ნაჩომ მთლიანი შეხვედრა ჩაატარა. მეორე შეხვედარ მან ერთ კვირაში „სარაგოსას“ წინააღმდეგ ჩაატარა.

2011 წელს კლუბთან ერთად გაემგზავრა ჩრდილოამერიკულ ტურნეზე და ჩაატარა შეხვედრები „ლოს-ანჯელეს გალაქსის“, „გვადალახარის“ და „ფილადელფიის“ წინააღმდეგ. 2 სექტემბერს ის ოფიციალურად გახდა პირვერლი გუნდის ფეხბურთელი. მან 27 ნომერი აიღო.

2007 წელს ნაჩომ ესპანეთის 17 წლამდელთა ნაკრებთან ერთად მოიგო ევროპის ჩემპიონატი, მომდევნო წელს კი მსოფლიო ჩემპიონი გახდა.

პირადი ცხოვრება
მას ჰყავს ძმა, ალეხანდრო (ალექსი), რომელიც აგრეთვე ფეხბურთელია და „კადისის“ ღირსებას იცავს.

ტიტულები
საკლუბო
რეალ მადრიდი: (26)
ესპანეთის ლა ლიგა (4): 2016–17, 2019–20, 2021–22, 2023–24
ესპანეთის თასი (2): 2013–14, 2022–23
ესპანეთის სუპერთასი (5): 2012, 2017, 2020, 2022, 2023–24
უეფა-ს ჩემპიონთა ლიგა (6): 2013–14, 2015–16, 2016–17, 2017–18, 2021–22, 2023–24
უეფა-ს სუპერთასი (4): 2014, 2016, 2017, 2022
ფიფა-ს მსოფლიო საკლუბო ჩემპიონატი (5): 2014, 2016, 2017, 2018, 2022

სანაკრებო
ესპანეთი: (1)
ევროპის ჩემპიონატი (1): 2024
დიეგო ლოპესი

დიეგო ლოპეს როდრიგესი (; დ. 3 ნოემბერი, 1981; პარადელა, ლუგო, გალისია, ესპანეთი) — ესპანელი ფეხბურთელი, საფეხბურთო კლუბ „ესპანიოლის“ მეკარე.

კარიერა
საკლუბო
ლოპესი არის „მადრიდის რეალის“ აკადემიის აღზრდილი. მცირე სათამაშო დროის გამო ის გადაბარგდა „ვილიარეალში“, სადაც 2007-2012 წლებში თამაშობდა. 2012 წლის 22 მაისს, გააფორმა კონტრაქტი „სევილიასთან“. 2013 წლის 26 იანვარს კი დაბრუნდა თავის მშობლიურ კლუბში, „რეალში“, რადგან კასილიასმა ხელზე მძიმე დაზიანება მიიღო. დიეგომ 25 ნომერი აიღო. ამჟამად იგი ირიცხება მილანის შემადგენლობაში, 1 ნომრიანი მაისურით.

სანაკრებო
დიეგო ლოპესი ნაკრებში 2009 წელს გამოიძახეს, კონფედერაციის თასზე სათამაშოდ, თუმცა მას არც ერთ შეხვედრაში მონაწილეობა არ მიუღია. ერთადერთი შეხვედრა ნაკრებში, მან, მაკედონიის ეროვნული ნაკრების წინააღმდეგ გამართა სკოპიეში (2-3). მეორე ტაიმის შუაში ის პეპე რეინას ნაცვლად შევიდა მოედანზე და გოლი არ გაუშვია.

ტიტულები
საკლუბო
რეალ მადრიდი
ესპანეთის ჩემპიონი: 2006/07
ესპანეთის თასის გამარჯვებული: 2013/14, ფინალისტი: 2012/13
ჩემპიონთა ლიგის გამარჯვებული: 2013/14

სანაკრებო
ესპანეთი
კონფედერაციის თასი: მე-3 ადგილი, 2009

ინდივიდუალური
ესპანეთის პრიმერა დივიზიონის თვის ფეხბურთელი: ნოემბერი, 2016
კრისტოფ ვალცი

კრისტოფ ვალცი (; 4 ოქტომბერი, 1956) — ავსტრო-გერმანელი კინომსახიობი. ცნობილია კვენტინ ტარანტინოს ფილმებში „უსახელო ნაბიჭვრები“ და „ჯანგო გათავისუფლებული“ შესრულებული როლებით. ამ როლებისთვს ვალცმა მიიღო რამდენიმე ჯილდო, მათ შორის ოსკარი კაცის მეორეხარისხოვანი როლის საუკეთესო შესრულებისთვის.

ფილმოგრაფია
ოქროს გლობუსი საუკეთესო მსახიობი კაცისთვის მეორეხარისხოვან როლში

ოქროს გლობუსი საუკეთესო მსახიობი კაცისთვის მეორეხარისხოვან როლში — ოქროს გლობუსის დაჯილდოების ერთ-ერთი ნომინაცია. გაიცემა 1943 წლიდან.

"†" აღნიშნავს ოსკარის მოგებას
"‡" აღნიშნავს ოსკარის ნომინაციას

ლაურეატები
1940-იანები
1950-იანები
1960-იანები
1970-იანები
1980-იანები
1990-იანები
2000-იანები
2010-იანები
ეპითელიუმი

ეპითელური ქსოვილი ან ეპითელიუმი — უჯრედების ნებისმიერი უწყვეტი ფენა, რომელიც ფარავს სხეულს ან მის ნაწილებს გარედან ან სხეულის ღრუებს ამოფენს შიგნიდან.

იმ ეპითელიუმს რომელიც ამოფენს სისხლძარღვებს და გულს - ენდოთელიუმი ეწოდება, ხოლო მუცლის ღრუს ამომფენ ეპითელიუმს - მეზოთელიუმი.

უჯრედების წყობის მიხედვით არჩევენ ერთშრიან, ორშრიან და მრავალშრიან ეპითელიუმს, ხოლო უჯრედების ფორმის მიხედვით არჩევენ ბრტყელს, ცილინდრულს და კუბურს.

ბრტყელი ერთშრიანი ეპითელიუმით დაფარულია ორგანიზმის გარეგანი საფარველი (კანი) პირის ღრუ, საყლაპავი, ფილტვების ალვეოლები და ნეფრონის კაფსულები (თირკმელებში).

ერთშრიანი ცილინდრული ანუ ჯირკვლოვანი. მის უჯრედებს ფიალის ფორმა აქვთ და გამოყოფენ სხვადასხვა სეკრეტს: ოფლი, ცხიმი, ცრემლი, ნერწყვი, ჰარმონები – შინაგანი სეკრეციის ჯირკვლები, კუჭის და ნაწლავების ლორწოვანი გარსი.

მრავალშრიანი ცილინდრილი ეპითელიუმი იყოფა გაურქოვანებელ და გარქოვანებულ ეპითელიუმად.

მოციმციმე ანუ წამწამოვანი მისი უჯრედები დაფარულია ციტოპლაზმის მრავალრიცხოვანი გამონაზარდებით–წამწამებით, რომლებიც ირხევიან ერთი მიმართულებით – შიგნიდან გარეთ და იცავენ შესუნთქულ ჰაერში შეტივტივებული მიკრობებისგან. ამ ტიპის ეპითელიუმით დაფარულია სასუნთქი სისტემის ჰაერგამტარი გზები: ცხვირის ღრუ, ცხვირ–ხახა, ხახა, ტრაქეა და ბრონქები.

გარდამავალი ეპითელიუმი – განიხილება როგორც მრავალშრიანი ეპითელიუმის ზეცვლილება – მისი უჯრედები ადვილად იცვლიან ფორმას, ამიტომ ეს სახე გვხვდება ისეთ ორგანოების კედლებში, რომლებიც ხშირად განიცდიან გაფართოებას და მოდუნებას – შარდის ბუშტი, შარდსაწვეთი.

ეპითელიუმის ფუნქციებია: დამცველობითი, გამომყოფი და მონაწილეობს ნივთიერებათა ცვლაში ორგანიზმსა და გარემოს შორის.
გრანარდი

გრანარდი  — პატარა ქალაქი ირლანდიაში, ლონგფორდის საგრაფოში (ლენსტერის პროვინცია).

დემოგრაფია
მოსახლეობა — 933 ადამიანი (2006 წლის მონაცემებით). 2002 წელს მოსახლეობა შეადგენდა 1 013 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
ბრეი

ბრეი (; , ძველად ) — უიკლოუს საგრაფოს უდიდესი ქალაქი (ირლანდია, ლენსტერის პროვინცია). მდებარეობს ირლანდიის ზღვის სანაპიროზე, დუბლინიდან სამხრეთით 20 კმ-ში. მოსახლეობა — 31 901 ადამიანი.

ქალაქი მდებარეობს უიკლოუს საგრაფოსა და დუბლინის საზღვარზე. დუბლინთან სიახლოვე ბრეის მაცხოვრებლებს საშუალებას აძლევს, იმუშაონ დედაქალაქში. ქალაქში არის კინოსტუდია „ “, რომელიც ცნობილია ფილმებით: „ექსკალიბური“, „მამაცი გული“ და „საუზმე პლუტონზე“.

ადგილობრივი სარკინიგზო სადგური გაიხსნა 1854 წლის 10 ივლისს.

ბრეის ჰყავს სამი დაძმობილებული ქალაქი: ვიურცბურგი, დუბლინი და ბეგლი.

დემოგრაფია
მოსახლეობა — 31 901 ადამიანი (2006 წლის მონაცემებით). 2002 წელს მოსახლეობა შეადგენდა 30 951 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
ბაგირ-ხანი

ბაგირ-ხანი (დ. 1862 — გ. 1915) — რევოლუციური რაზმების (ფედაების) ხელმძღვანაელი თავრიზში ირანის რევოლუციის დროს (1905-1911), ირანის სახალხო გმირის სათარ-ხანის თანამებრძოლი. ხელობით კალატოზი. მონაწილეობდა შაჰის ჯარებისა და ხანების რეაქციული რაზმებისაგან თავრიზის დაცვაში, რისთვისაც თავრიზის ენჯომენმა „სალარე-ე მელის“ („სახალხო წინამძღოლის“) წოდება მიენიჭა. პირველი მსოფლიო ომის დროს ბაგირ-ხანი ირანის ბურჟუაზიული ნაციონალისტების მხაეზე გამოდიოდა; მოკლეს ქურთებთან შეტაკების დროს შირინის რაიონში.
ბაგლერები

ბაგლერები (ძვ. ნორვეგიული ეპისკოპოსის კვერთხი) — საუკუნის ბოლოს და საუკუნის დამდეგის ნორვეგიის სამოქალაქო ომების დროს მეფე სვერესა და ბირკებეინერების მოწინააღმდეგენი. მათი წინამძღოლები თავიანთი მიზნებისთვის იყენებდნენ გლეხთა ანტიფეოდალურ გამოსვლებს. ბაგლერებისა და ბირკებეინერების ბრძოლა გრძელდებოდა სვერეს სიკვდილის (1202 წლის) შემდეგაც და დასრულდა საუკუნის 20-იან წლებში მათი ხელმძღვანელების შერიგებით.
ართურ ნაპოლეონ რეიმონდ რობინსონი

ართურ ნაპოლეონ რეიმონდ რობინსონი (; დ. 16 დეკემბერი, 1926 — გ. 9 აპრილი, 2014, პორტ-ოვ-სპეინი, ტრინიდადი და ტობაგო) — ტრინიდადი და ტობაგოს მესამე პრეზიდენტი 1997 წლის 19 მარტიდან 2003 წლის 17 მარტამდე.

დაიბადა კალდერ-ჰოლში, ტობაგო, მისი მშობლები იყვნენ იზაბელა და ჯეიმზ რობინსონები. დაამთავრა ლონდონისა (1949) და ოქსფორდის უნივერსიტეტები (1955). 1961 წლიდან იყო ტრინიდადი და ტობაგოს პარლამენტის დეპუტატი. იყო ქვეყნის პირველი ფინანსთა მინისტრი, შემდეგ საგარეო საქმეთა მინისტრი, 1986 წლის 18 დეკემბრიდან 1991 წლის 17 დეკემბრამდე იყო პრემიერ-მინისტრი.
მაქსიმილიან II (სრი)

მაქსიმილიან (დ. 31 ივლისი 1527 — გ. 12 ოქტომბერი 1576) — 1562 წლიდან ბოჰემიის მეფე, 1563 წლიდან უნგრეთისა და ხორვატიის მეფე, ხოლო 1564 წლიდან სიცოცხლის ბოლომდე — საღვთო რომის იმპერატორი. ის იყო ჰაბსბურგთა დინასტიის მე-5 წარმომადგენელი საღვთო რომის საიმპერატორო ტახტზე.

ბიძამისის, კარლ -ის მმართველობის პერიოდში იყო საქსონიის მმართველი. 1547 წელს იქორწინა თავის ბიძაშვილზე, მარია ესპანელზე, რომელთანაც 16 შვილი შეეძინა. 1558 წელს ოფიციალურად გამოცხადდა საღვთო რომის იმპერიისა და ავსტრიის ტახტის მემკვიდრედ. 1564 წელს, მამამისის, ფერდინანდ -ის გარდაცვალების შემდეგ ვენაში ეკურთხა საღვთო რომის 22-ე იმპერატორად.

მისი მმართველობის დროს ქვეყანაში მძვინვარებდა პროტესტანტული კონფესიონალიზმი. ის აქტიურად დევნიდა პროტესტანტებს და ცდილობდა ქრისტიანობის გაერთიანებას, მაგრამ უშედეგოდ. ასევე მან ვერ შეძლო მისი ერთ-ერთი დასახული მიზნის მიღწევა: ოსმალების განდევნა უნგრეთიდან.

1566 წელს დაკარგა სიგეტვარის ციხე-სიმაგრე, რომელიც ავსტრიელთა უმთავრესი პლაცდარმა იყო თურქებთან ბრძოლების დროს. 1568 წელს ოსმალებთან დადო ადრიანოპოლის საზავო ხელშეკრულება, რომლის მიხედვითაც მუსლიმთა ხელში გადავიდა ვლახეთი, ბესარაბია და უნგრეთის მცირე ნაწილი.

1575 წელს პოლონეთისა და ლიტვის მემამულეთა ნაწილმა გადაწყვიტა მაქსიმილიანი აერჩიათ სტეფანე ბატორის საწინააღმდეგოდ პოლონეთის მეფედ, თუმცა მისმა კანდიდატურამ ვერ მოიპოვა სათანადო მხარდაჭერა და იძულებული გახდა უარი ეთქვა პოლონეთზე.

პოლონეთში შეჭრის სამზადისისას, 1576 წლის 12 ოქტომბერს მაქსიმილიანი გარდაიცვალა. სასიკვდილო სარეცელზე ყოფნისას მან უარი განაცხადა ზიარებაზე და წესის აგებაზე. დაკრძალულია პრაღაში, წმინდა ვიტის კათედრალურ ტაძარში.

მაქსიმილიანის გარდაცვალების შემდეგ, მისი 8 ვაჟიდან იმპერატორად აირჩიეს უფროსი, რუდოლფ , ხოლო დანარჩენები იმპერიის სხვადასხვა ნაწილების მმართველობას დასჯერდნენ.
თამარ ჭავჭავაძე (საზოგადო მოღვაწე)

თამარ დავითის ასული ჭავჭავაძე (დ. 24 იანვარი, 1852, თბილისი — გ. 1933, იქვე) — ქართველი საზოგადო მოღვაწე. გენერალ დავით ჭავჭავაძის ქალიშვილი, პოეტ ალექსანდრე ჭავჭავაძის შვილიშვილი.

ორი წლის ასაკში, ათი თვის მანძილზე ოჯახის წევრებთან ერთად იმყოფებოდა შამილის ტყვეობაში დაღესტანში. შემდეგ იყო საიმპერატორო კარის ფრეილინა, ქართველთა შორის წერა-კითხვის გამავრცელებელი საზოგადოების წევრი, სათავადაზნაურო გიმნაზიის მზრუნველთა კომიტეტის წვერი, გურიის გლეხების დასახმარებლად შექმნილი სახლთგადამწვართა კომიტეტის თავმჯდომარე. შეაგროვა ქართული ყოფა-ცხოვრების ამსახველი ექსპონატები და ვენეციაში, საკუთარ ვილაში მოაწყო ქართული კულტურის მუზეუმი. დაკრძალულია მცხეთის სვეტიცხოვლის ტაძარში.

მისი მეუღლე იყო ერეკლე -ის შვილიშვილი და ალექსანდრე ბატონიშვილის ერთადერთი ვაჟი, უგანათლებულესი თავადი ირაკლი ალექსანდრეს ძე ბაგრატიონ-გრუზინსკი (დ. 18 აგვისტო, 1826 – გ. 27 აპრილი, 1882). ჰყავდა ორი ქალიშვილი:

ელისაბედი (1870-1942), პოეტი და მთარგმნელი (ფსევდ. საზანდარი), თავად მამუკა ივანეს ძე ორბელიანის (1873-1924) მეუღლე;
ეკატერინე (1872-1917), თავად ივანე დიმიტრის ძე რატიევის (რატიშვილი) მეუღლე.
ცენტრიოლები

ცენტრიოლები — უჯრედის ცენტრის, ანუ ცენტროსომას უმნიშვნელოვანესი შემადგენელი ნაწილები. მდებარეობენ ცენტროსფეროს შუა ნაწილში მდებარეობენ. ელექტრონული მიკროსკოპიის მონაცემებით, ცენტრიოლებს 0,3 – 0,6 მკმ სიგრძისა და 0,1 მკმ – მდე დიამეტრის პატარა ღრუ ცილინდ­რის ფორმა აქვს. ცენტრიოლის აგებულების საფუძველია მიკრომილაკების ცხრა ტრიპლეტი, განლაგებული წრიულად, რომელიც ქმნის ღრუს მქონე ცილინდრს. ასეთი ცილინდრის კედელი შექმნილია უფრო მკვრივი ციტოპლაზმის ცხრა ორმაგი მილაკით. უკანასკნელნი განლაგებულნი არიან ერთმანეთის პარალელურად ცენტრიოლების პერიფერიაზე. მათზე მაგრდება 700 დიამეტრის პერიცენტრიოლური სხეულაკები. თავისი ულტრასტრუქტურით ცენტრიოლები ძალიან ჰგავს წამწამებს და განსხვავდება მათგან მხო­ლოდ ზომითა და იმით, რომ ცენტრალური ფიბრილები არ აქვს. ულტრასტრუქტურულ მსგავსებას შეესაბამება კინეტიკური ფუნქცია, რომელიც ამ წარმონაქმნებს ახასიათებს. ცენტრიოლები უშუალოდ დაკავშირებულია მიტოზურ გაყოფასთან. ადრეულ ინტერფაზაში ხდება ცენტრიოლების რედუპლიკაცია, რომლებიც შემდგომში ინტერფაზის განმავლობაში­ ცენტროდესმოზის მეშვეობით შეერთებული რჩებიან და ერთმანეთის მიმართ მართი კუთხით არიან განლაგებული. პროფაზაში რედუპ­ლიცირებული ცენტრიოლები სცილდება ერთმანეთს და განსა­ზღვრავს გაყოფადი უჯრედების პოლუსებს. ამ დროს ისინი კარგად ვლინდებიან, ჰაიდენჰაინის მიხედვით, რკინის ჰემატოქსილინით შეღებილი პრეპარატების სინათლის მიკროსკოპიის დროს. ტერმინი „ცენტრიოლი“ შემოიღო ბოვერიმ, 1895 წელს.
მარიამ ხაჭვანი

მარიამ ხაჭვანი (დ. 1 მაისი, 1986, თბილისი) — ქართველი კინორეჟისორი.

ბიოგრაფია
მარიამ-ბაკაჩო ხაჭვანი დაიბადა 1986 წელს, მესტიის მუნიციპალიტეტის სოფელ უშგულში.
2008 წელს დაამთავრა საქართველოს თეატრისა და კინოს სახელმწიფო ინსტიტუტის კინო–ტელესარეჟისორო ფაკულტეტი (მიხო ბორაშვილის სახელოსნო).

2012 წელს მისმა კინოსცენარმა დედე მიიღო ლიტერატურული პრემია „გალა“.

მწერალი და კინოსცენარისტი მიხო მოსულიშვილი ასე აფასებს მარიამ ხაჭვანის ერთ-ერთ ფილმს:

ხმელთაშუაზღვის არეალის ქალთა მოკლემეტრაჟიანი ფილმები მარსელის ფესტივალის „სინემა დე პრადოს“ მიმომხილველი, ელის რადოვანი წერს:

ფილმოგრაფია
რეჟისორი
დედე, მხატვრული, 93 წუთი, 2017
დინოლა , მხატვრული, 14,38 წუთი, 2013
კვირიკობა, მხატვრული, 25 წუთი, 2009
ლიჩანიში, 15 წუთი, 2009
ბექნუ, სტუდენტურ კინო პროექტი, ზაფხულის კინო სკოლა, „მშვიდობით იარაღო“, მხატვრული, 12 წუთი, 2008
ფანჯრის მიღმა, დოკუმენტური, 26 წუთი, 2007
ვერძობა (ლივსხავირი), დოკუმენტური, 15 წუთი, 2006
ანდერძი, მხატვრული, 30 წუთი, 2005

სცენარის ავტორი
დედე, 2017
დინოლა, 2013
კვირიკობა, 2009
ლიჩანიში, 2009
ბექნუ, 2008
ფანჯრის მიღმა, 2007
ვერძობა (ლივსხავირი), 2006
ანდერძი, 2005

პროდიუსერი
კვირიკობა, 2009
ლიჩანიში, 2009

პრიზები და ჯილდოები
დედე (სცენარი)
წარდგენილი იყო „ბერლინალე ტანლანტებში“ (გერმანია), 2014
სცენარი ფრანგულმა ინსტიტუტმა წარადგინა კანის კინოფესტივალზე თორმეტ საერთაშორის პროექტებს შორის (საფრანგეთი), 2014
დოჰა ფილმ ინსტიტუტიდან მოიპოვა გადაღების გრანტი (ყატარი), 2014
„საუკეთესო პროექტი“, სოფიის კინოფესტივალი, (ბულგარეთი), მიიღო პოსტპროდუქციის გრანტი, 2014
გადაღების გრანტი საქართველოს ეროვნული კინემატოგრაფიის ცენტრიდან, 2013
გალა (ლიტერატურული პრემია) ნომინაციაში „წლის საუკეთესო კინოსცენარი“, 2012

დინოლა
მთავარი პრიზი „ტროფეი“ საერთაშორისო ფესტივალზე 24, (რუმინეთი), 2015
ზურაბ ჟვანიას სახელობის წინანდლის პრემია ნომინაციაში „საუკეთესო ფილმი“ (საქართველო), 2015
ევროპულ კინოაკადემის ჯილდოზე „მოკლე ფილმების“ ნომინაციაში ფილმი წარადგინა ნორვეგიამ, გრიმსტადის საერთაშორისო კინო-ფესტივალმა, (ნორვეგია), 2014
„საუკეთესო ევროპული ფილმი“, გრიმსტადის საერთაშორისო კინოფესტივალი (ნორვეგია), 2014
„ჟიურის პრიზი“, ხმელთაშუაზღვის არეალის ქალთა მოკლემეტრაჟიანი ფილმების ფესტივალი (საფრანგეთი, მარსელი), 2014
პრიზი „საუკეთესო საერთაშორისო მოკლემეტრაჟიანი ფილმისათვის", ტიმიშორთ კინოფესტივალი (რუმინეთი), 2014
პრიზი საუკეთესო „საერთაშორისო მოკლემეტრაჟიანი ფილმისათვის“ - მოკლემეტრაჟიანი ფილმების მე-8 ფესტივალი (იტალია, პადოვა), 2014
„ოქროს კამერა“ ოპერატორ კონსტანტინე (მინდია) ესაძეს, საუკეთესო კინემატოგრაფიული ფილმისავის, მანაკი ბროდერს კინოფესტივალი (ჩრდილოეთი მაკედონია), 2014
პრიზი საუკეთესო მოკლემეტრაჟიანი ფილმისათვის და შვეიცარიის გრანპრი, საერთაშორისო კინოფესტივალი „დიდორი“ (ტაჯიკეთი), 2014
„საუკეთესო ქართული ფილმი“, „საუკეთესო ოპერატორული ნამუშევარი“, კინოფესტივალი „სესილი“, (საქართველო), 2014
ნიკოს ანასტასიადესი

ნიკოს ანასტასიადესი (; დ. 27 სექტემბერი, 1946) — ბერძენ-კვიპროსელი პოლიტიკოსი, მემარჯვენე პოლიტიკური პარტიის - დემოკრატიული გაერთიანება ლიდერი და კვიპროსის პრეზიდენტი 2013-2023 წლებში.

კვიპროსის 2011 წლის 22 მაისის საპარლამენტო არჩევნებში დემოკრატიულმა გაერთიანებამ მოიპოვა 20 მანდატი, აჯობა ყველა პარტიას, თუმცა კვიპროსის 56 წევრიან პარლამენტში ვერ მოიპოვა უმრავლესობა. 2013 წლის საპრეზიდენტო არჩევნებზე ოფიციალური კანდიდატი იყო.
საპრეზიდენტო არჩევნების მეორე ტური მოიგო ხმათა 57,48 %-ით.

ბიოგრაფია
დაიბადა 1946 წლის 27 სექტემბერს, ქალაქ პერა-პედში, კვიპროსი. დაამთავრა ათენის უნივერსიტეტის იურიდიული ფაკულტეტი და ლონდონის საუნივერსიტეტო კოლეჯის ასპირანტურა. სწავლის დროს საბერძნეთში, გეორგიოს პაპანდრეუს მიერ დაარსებული კოალიციის წევრი გახდა. არის იურიდიული ფირმის „ნიკოს ანასტასიადესი და პარტინიორების“ დამფუძნებელი.

პოლიტიკური მოღვაწეობა
ანასტასიადესი პარლამენტში პირველად 1981 წელს მოხვდა, ხოლო 1977 წლის 8 ივნისს გახდა თავისი პარტის ლიდერი.
2012 წლის მარტში, ნიკოს ანასტასიადესი საპრეზიდენტო არჩევნებზე დემოკრატიული გაერთიანების ოფიციალური კანდიდატი გახდა. არჩევნების პირველ ტურში ანასტასიადესმა მიიღო ხმათა 45%, ხოლო მისმა კონკურენტებმა სტავროს მალასმა და გეორგიოს ლილიკასმა შესაბამისად 26,9% და 24,9%
. საპრეზიდენტო არჩევნების მეორე ტური მოიგო ხმათა 57,48%-ით.

პირადი ცხოვრება
1971 წელს დაქორწინდა ანდრი მუსტაკუდიზე. ჰყავს ორი ქალიშვილი, ელზა და ინო და ოთხი შვილიშვილი ენდი, ნიკოლი, გეორგიოსი და ნიკო .
ბავარები

ბავარები — გერმანული ტომი. ვარაუდით წარმოშობილია მარკომანებისა და სხვა დასავლეთ გერმანული ტომების შედეგად. საუკუნის შუა ხანებიდან ბავარებმა დაიკავეს რომის ყოფილი პროვინციების — ნორიკუმისა და რეციის ტერიტორიები; დასახლდნენ თანამედროვე ზემო ავსტრიის, ნაწილობრივ ტიროლის ტერიტორიებზე. - საუკუნების ბოლოს ბავარების საზოგადოების წყობილების შესწავლის წყაროა „ბავართა სამართალი“. ბავარების ტომი გერმანული და ავსტრიული ხალხის ეთნობრივი კომპონენტია.
ბაზელის მანიფესტი

ბაზელის მანიფესტი — მანიფესტი რომელიც მიიღეს ინტერნაციონალის ბაზელის (შვეიცარია) კონგრესზე ბალკანეთში 1912 წლის 9 ოქტომბერს დაწყებული ომის და მოსალოდნელი მსოფლიო ომის საშიშროებასთან დაკავშირებით. ბაზელის მანიფესტმა მოუწოდა საერთაშორისო პროლეტარიატს დაუნდობლად ებრძოლა ომისა და მის გაჩაღებაში დამნაშავე კაპიტალურ სახელმწიფოთა გაბატონებულ კლასების წინააღმდეგ, დაადასტურა ინტერნაციონალის შტუტგარტის კონგრესის (1907) რეზოლუციის ძირითადი დებულებები, მიუთითა, რომ ომი, თუ იგი დაიწყებოდა, გამოიწვევდა მძიმე ეკონომიკურ და პოლიტიკურ კრიზისს, რომელიც უნდა გამოეყენებინათ „კაპიტალიზმის დამხობის დასაჩქარებლად“.

პირველი მსოფლიო ომის დასაწყისშივე ინტერნაციონალის ოპორტუნისტმა ლიდერებმა დაივიწყეს ბაზელის მანიფესტი და ყველანაირად იცავდნენ თავიანთ ბურჟუაზიულ მთავრობების იმპერიალისტურ პოლიტიკას.
ბაიაზიდ ანსარი

ბაიაზიდ ანსარი (ზედმეტი სახელი: ფირ როშანი — როშანთა უხუცესი; ქალაქ ჯალანდარში) (დ. 1525 — გ. 1585) — ავღანელი პოეტი. მუსლიმური რელიგიური სექტის - როშანის დამაარსებელი. ხელმძღვანელობდა ანტიფეოდალურ მოძრაობასა და დიდი მონღოლების წინააღმდეგ ავღანეთში ტომების განმათავისუფლებელ ბრძოლას. ბაიაზიდ ანსარის და მისი მიმდევრების დამსახურებაა ავღანეთის ლიტერატურაში დემოკრატიული ტენდენციების განვითარება. მისი წიგნი „ბედნიერების მაცნე“ დაწერილია რელიგიური ქადაგებების სახით — გარითმული პროზით პუშტუ ენაზე. ბაიაზიდ ანსარის ძირითადი, ისლამის დოგმების საწინააღმდეგო დებულებაა: ღმერთი ყველგან სუფევს; ღვთის წინაშე ყველა ადამიანი თანასწორია და მათ ბედნიერების მოსაპოვებლად ამ ქვეყნადვე უნდა იბრძოლონ.
ბაიონის კონსტიტუცია

ბაიონის კონსტიტუცია — ნაპოლეონ -ის მიერ ესპანეთისთვის ბოძებული კონსტიტუცია. მიღებულ იქნა ბაიონის კორტესზე 7 ივლისს. ბაიონის კონსტიტუციით ესპანეთი ცხადდებოდა კონსტიტუციურ მონარქიად, რომელსაც სათავეში ედგა სენატი, სახელმწიფო საბჭო და კორტესი. ერთადერთ ნებადართულ რელიგიად გამოცხადდა კათოლიკობა. კორტესის უფლებები ზუსტად არ იყო განსაზღვრული. მისი 172 დეპუტატიდან 80-ს მეფე ნიშნავდა. ბაიონის კონსტიტუციით შეიზღუდა მაიორატის სისტემა, მოისპო შინაგანი ბაჟები, დაწესდა გადასახადების ერთიანი სისტემა, გაუქმდა ფეოდალური სამართალწარმოება, ესპანეთისა და მისი კოლონიებისათვის შემოღებულ იქნა ერთიანი სამოქალაქო და სისხლის სამართლის კოდექსი.
ნიკოლოზ პრჟევალსკის სახელობის მედალი

ნიკოლოზ პრჟევალსკის სახელობის მედალი — რუსეთის გეოგრაფიული საზოგადოების ჯილდო. 1891 წელს ნიკოლოზ პრჟევალსკის პატივსაცემად რუსეთის გეოგრაფიულმა საზოგადოებამ დააწესა ნიკოლოზ პრჟევალსკის სახელობის დიდი ვერცხლის მედალი. პირველად იგი გაიცა 1891 წელს (კარლ ბოგდანოვიჩი, მიხეილ გრუმ-გრჟიმაილო, პეტრე კოზლოვი, ვსევოლოდ რობოროვსკი). პრჟევალსკის პრემია პირველად გადასცეს გრიგორ გრუმ-გრჟიმაილოს. 1946 წლის 29 აგვისტოს დაწესდა ნიკოლოზ პრჟევალსკის სახელობის ოქროს მედალი, რომელიც 2 წელიწადში ერთხელ გაიცემოდა. მედალი სამაგიდოა და ფუტლარში ინახება. ავერსზე გამოსახულია ნიკოლოზ პრჟევალსკის პორტრეტი, ხოლო რევერსზე მითითებულია ის, თუ ვისი დაწესებულია მედალი. 1972 წელს ქართველ გეოგრაფ — პროფესორ ლევან მარუაშვილს მიენიჭა ნიკოლოზ პრჟევალსკის სახელობის ოქროს მედალი.
უიკლოუ

უიკლოუ  — პატარა ქალაქი ირლანდიაში, უიკლოუს საგრაფოს ადმინისტრაციული ცენტრი (ლენსტერის პროვინცია), ასევე მისი უდიდესი ქალაქი.

ქალაქში გადის -11 მაგისტრალი და ეროვნული სარკინიგზო გზა, რომელიც აერთებს დუბლინსა და უექსფორდს. აგრეთვე ქალაქში არის სავაჭრო პორტი, რომელიც ძირითადად იმპორტს უკეთებს ხის მასალასა და ქსოვილებს.

დემოგრაფია
მოსახლეობა — 10 070 ადამიანი (2006 წლის მონაცემებით). 2002 წელს მოსახლეობა შეადგენდა 9 355 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
უექსფორდი

უექსფორდი  — ქალაქი ირლანდიაში, უექსფორდის საგრაფოს ადმინისტრაციული ცენტრი (ლენსტერის პროვინცია), ასევე მისი უდიდესი ქალაქი. ქალაქი მდებარეობს ქვეყნის სამხრეთ-აღმოსავლეთ ნაწილში.

-11 მაგისტრალი და ეროვნული სარკინიგზო გზა უექსფორდს აკავშირებს დუბლინთან. ადგილობრივი სარკინიგზო სადგური გაიხსნა 1874 წლის 17 აგვისტოს.

უექსფორდის დაძმობილებული ქალაქებია: ანოპოლისი და კუერონი.

დემოგრაფია
მოსახლეობა — 18 163 ადამიანი (2006 წლის მონაცემებით). 2002 წელს მოსახლეობა შეადგენდა 17 235 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
ნეისი

ნეისი ( ; ან , ან-ასი) — პატარა ქალაქი ირლანდიაში, კილდერის საგრაფოს ადმინისტრაციული ცენტრი (ლენსტერის პროვინცია), ასევე მისი უდიდესი ქალაქი.

ისტორია
ქალაქის ირლანდიური სახელწოდება —  — სიტყვასიტყვით ითარგმნება, როგორც „მეფეების შეხვედრის ადგილი“. ეს დაკავშირებულია იმასთან, რომ ვიკინგების მოსვლამდე აქ იკრიბებოდნენ ირლანდიელი თავადები. ნორმანების მიერ ირლანდიის დაპყრობის შემდეგ ქალაქში ზოგჯერ ტარდებოდა ირლანდიის პარლამენტის სხდომები. ქალაქის თავდაპირველი მოსახლეობის მნიშვნელოვან ნაწილს შეადგენდნენ კამბრო-ნორმანები (::-) უელსიდან, ასე რომ ქალაქის მთავარი ტაძარი მიძღვნილია დავით ვალიელისთვის.

დემოგრაფია
მოსახლეობა — 20 044 ადამიანი (2006 წლის მონაცემებით). 2002 წელს მოსახლეობა შეადგენდა 18 288 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
ტრიმი

ტრიმი  — პატარა ქალაქი ირლანდიაში, მითის საგრაფოში (ლენსტერის პროვინცია).

1972 და 1984 წლებში ტრიმმა ორჯერ მოიგო ირლანდიის სუფთა ქალაქის კონკურსი, ხოლო 1974 წელს პირველი ადგილი გაიყო ბალიკონელთან.

ისტორია
ქალაქი -დან საუკუნემდე იყო ცენტრი ტრიმის ეპარქიისა, რომელიც დააარსა წმინდა პატრიკმა.

დემოგრაფია
მოსახლეობა — 6 870 ადამიანი (2006 წლის მონაცემებით). 2002 წელს მოსახლეობა შეადგენდა 5 894 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.